**Сабақтың тақырыбы: Әлемде талай қызық бар. Салыстырмалы шырай. В1.27 сабақ.**

Салыстырмалы шырай дегеніміз бір заттың сынына екінші бір заттың сынын салыстырып, сол салыстырылатын түстердің я белгілерінің бір-бірінен сәл артық екенін білдіретін шырайдың түрі.

**Салыстырмалы шырай тудыратын жұрнақтар:**

**1. -рақ, -рек, -ырақ, -ірек**: *көгірек, бойшаңырақ, жұмсағырақ, сәндірек.*

**2. -лау, -леу, -дау, -деу, -тау, -теу**: *кішілеу, ақшылдау, үлкендеу, сараңдау.*

**3. -қыл, -ғыл, -қылт, -ғылт, -тым, -шыл, -шіл, -қай, -аң**: *бозғыл, сұрғылт, көкшіл, қоңырқай, ақшыл.*

**Тапсырма. Сын есімдерді қазақ тіліне аударып, оларға- лау, - леу, - дау,- деу, -тау, -теу жұрнақтарын тиісті сөздерге қосып жазып, салыстырмалы шырай жасаңыздар**.

Холодный, открытый, грязный, ровный, красный, желтый, зеленый, белый, теплый, горячий, длинный, вкусный, сложный.

**Мәтінмен танысыңыз**

**Ең ұзын шаш** қытай әйелінде екен. Шаштың ұзындығы 5,627 метрді құрайды. Шашын өсіруді Кси Квипинг 1973 жылы яғни, 13 жасында бастаған екен. Қазір 52 де екенін ескерсек, әлі де 6-7 метрге жетіп қалар. Қызық, шашын жууға неше сусабын кетеді екен.

**Әлемдегі ең ұзын мұрын** түркиялық Мехмет Озуреку есімді ағамызға тиесілі. Мұрын ұзындығы 8,8 см. Бұл ағамыз мұрнын туылғанан бері өсіріп келеді екен. Гиннесске енген бұл мұрын. 2010 жылы 18 наурыз айында Римде өлшенген.

**Планетадағы ең кішкентай қыз.** Есімі Джиоти Амге 18 жасар Индиялық студент қыз. Рекордсмен қыздың бойы 62,8 см

**Ең қымбат той көлегі** Гауһар тастармен көмкерілген той көйлегі.Бағасы: 12 миллион доллар.Бұл әлемдегі ең қымбат той көйлек. 12 миллион долларға бағаланған бұл көйлекті Беверли Хиллзтегі той көйлектерін сататын Рене Страус пен зергер Мартин Катцеммен бірігіп тіккен болатын. Көйлек салмағы 150 карат болатын гауһар тастармен көмкерілген.

**«Ең үлкен адам»** түрік Султан Козен. Султанның бойы 246,5 сантиметр.

**Ең қымбат баспана Мәскеуде** 160 млн доллар тұрады. Аталған зәулім ғимараттың жалпы аумағы 400 гектар (ауласымен қосқанда). Ал, үйдің өзі болса 5000 шаршы метрді құрайды. Ол Рублев-Успенск тас жолының бойындағы Усово деревнясында орналасқан.

**Алып жемістер.** Біз, көбнесе, жерде өсетін көкөніс- жемістің ең үлкені деп қауын-қарбызды ойлаймыз. Негізінен салмағы мен көлемі жағынан үлкен жеміс Сейшель аралында өсетін пальманың жаңғағы екен. Оның диаметрі жарты метрге, салмағы 25 кг-ға дейін жетеді екен. Бір пальма осындай отыз жемістен бере алады. Олардың қабығы өте қатты болады және баяу жетіледі. Гүлденгеннен кейін төртінші жылы ғана көлемі өсіп, пісуіне тағы екі жыл керек екен. Бұл ағаш жемісінен жергілікті тұрғындар қамыр илеп, нан пісіреді.

**Көп сүт беретін ағаш.** Бразилияда сүт беретін ағаш бар, ол Амазонка өзенінің жағасында өседі. Жергілікті халық оны “сорвейра” деп атайды, қазақша аударғанда “емшек” дегенді білдіреді екен. Сол сорвейра ағашының бір жерін кертіп қалса, одан сүт тәрізді ақ шырын саулап қоя береді. Өзі сүттен сәл қышқылдау. Сондықтан оны тағам ретінде қолдана қоймаған. Ботаниктер зерттеп, оның сиыр сүтінен ешбір кем еместігін анықтаған. Ағашты бір сауғанда 2-4 литрге дейін сүт алуға болады.